Farmageddon

Farmageddon (orig.: A Shaun the Sheep Movie: Farmageddon, også kjent som Sauen Shaun-filmen: Farmageddon) er en britisk animert komediefilm fra 2019 i science fiction-genren. Den ble regissert av Will Becher og Richard Phelan og produsert av Aardman Animations, som tidligere har produsert filmer og tv-serier om hovedskikkelsen, Sauen Shaun.

Når et romvesen med fantastiske krefter krasjer i nærheten av Mossy Bottom Farm hvor sauen Shaun holder til, reiser Shaun på et oppdrag for å gjete den intergalaktiske besøkende hjem til sin egen planet før en skummel organisasjon på jordkloden kan ta denne skapningen til fange. Sauen Shauns stemmeskuespiller er Justin Fletcher, mens bonden hans blir spilt av John Sparkes.

Handling 
I byen Mossingham oppdager bonden og hans hund Bitzer at en UFO har landet. Ved gården Mossy Bottom Farm i nærheten forsøker sauen Shaun og flokken hans å fordrive tiden med forskjellige aktiviteter, men Bitzer kommer stadig imellom. Etter å ha blitt forhindret fra å grille til middag, bestemmer Shaun seg for å bestille tre pizzaer. Men da pizzaene ankommer oppdager både Bitzer – som beslaglegger to tredjedeler av leveringen – og saueflokken at eskene er helt tomme. Neste morgen oppdager Shaun spor av pizza-skorper, og oppdager de besøkende fra UFO-en som var landet i Mossingham.

Det besøkende romvesenet introduserer seg selv som Lu-La fra planeten To-Pa. Hun kan etterligne lyder og levitere gjenstander. Da Shaun introduserer henne for resten av saueflokken, forårsaker romvesenet ugagn med en skurtresker. Utstyret blir skadet, samtidig som en åker bak gårdshuset blir forvandlet til en kornsirkel. Da han får høre om romvesen-observasjonene, kommer bonden på ideen at han kan åpne en romvesen-basert temapark kalt «Farmageddon» for å tjene penger. Med disse pengene ønsker han å kjøpe mer verktøy til gården og skogsarbeidet sitt. Men det skjer snart en rekke uforutsette eventyr.

Skuespillere 
 Justin Fletcher som sauen Shaun og den lille sauen Timmy
 John Sparkes som bonden og hunden Bitzer
 Amalia Vitale som Lu-La, et romvesen som blir venn med Shaun
 Kate Harbour som moren til sauen Timmy
 David Holt som en robot kalt Muggins
 Richard Webber som Big Shirley, en fet sau
 Simon Greenall som to sauer
 Emma Tate som Hazel, medlem av den samme saueflokken
 Andy Nyman som Nuts, en annen sau

Referanser

Eksterne lenker 
 

Britiske animerte science fiction-filmer
Britiske animerte barnefilmer
Britiske animerte filmkomedier
Britiske animerte eventyrfilmer
Filmer fra 2019
Stop motion-filmer